المامستور لوغطيته بالف احرام
يطلع لو بكعبه الوادم اتغطيه
عشتهه اكَبال وجهك خنكَة الغركان
من ييبس وريحة جرف متلاكَيه
اجي وتنطيني ظهرك وافتر اتلكاكَ
وتتركني واكَولن مااجه امتانيه
ردتك دركَه تحضن كل سهم مطرود
ماردتك بنحري اليابس اتخليه
حرت وبوجهي احسّن جفل وجه الكاع
مثل اليحترك وابن امه ميطفيه
ابصينيّة القاسم تعب جدم الياس
بعد ماتسوة جفي بجفك اتحنيه
اقنعت بالهم ورث قابل وراثه الليل
كافي بلاصبح باقي العمر اكَضيه
الغريب الكَبلوووو ميقنعه الف جناز
اذا ماشاف واحد من هله ايوصيه
بكل حيلي اركض ويسبكَني اي مشلول
وعفتني بدرب جنت بصحتي ما امشيه
حديقة المكَبره بعين اليصلي الليل
الشايل ذنب نسماتهه اتأذيه
جنت من ابجي ادوّر دمعه بيك اتليق
اذا ما انطي حق للدمع ما ابجيه
هيج ونفتركَ مشتاكَ اشيل الراس
كَد مادنّكَت لون السمه ناسيه
امنشبر فشلتي تخلص اجفوف الناس
جنت لومر بالاخرس هيبتي اتحجيه
خضاري انداس لتوديلي صوغة ماي
الف غيمه الزرع لومات متراضيه
ولتبلغ الحنطه بجيّة المحرااث
اخافن تنجبس من تسمع بطاريه
بخت بيه تره ايعثرله مرجع دين
والبي شاره من ايغثني اشور بيه
اغزر بالهوه الطب ريتي جي مملوح
وميّ وجهي يفطر الكَاع اذا بديه
الكره موثوبي انه بقالب نبي مخلوق
ومعجزتي اليموت بضحكتي احيه
الماحضر اجتافه الصبح للعصفور
ميشرفني اعرفه وترف ماسميه.
لخليلي رفعت .!
كتابت رفعت الجديده .^^